පසුගිය කන්නයේ වී ආදායම අනුව රජයට සහල් මෙට්‍රික් ටොන් විසි දහසක අතිරික්තයක් තබා ගැනීමට හැකි වී තිබේ.වෙළෙඳ පොළෙහි කිසිම ආකාරයකින් සහල් හිඟයක් ඇති නොවීම පිණිස මේ අතිරික්ක සහල් තොගය තබා ගැනීමට රජය තීරණය කළ බව වී අලෙවි මණ්ඩලයේ සභාපති කේ. බී. ජයසිංහ මහතා කියයි.රජය සතුව දැනට පවත්වාගෙන යන වී මෙට්‍රික් ටොන් එක් ලක්ෂ අසූ දහසක සංචිතයට අමතරව ඉහත කී සහල් සංචිතය ගබඩා කර තිබේ.රජයේ සහ පෞද්ගලික මෝල්වලින් සහල් කර සැකසූ සහල් තොග මේ වන විට රජයේ ගබඩා කිහිපයක සුරක්ෂිතව තබා තිබේ.